stanford-oval/wikipedia huggingface dataset:
Formula 1 -kausi 1987
MM-pisteet > Jim Clark Trophy (vapaasti hengittävät moottorit)

| Sija | Kuljettaja | BRA  | SMR  | BEL  | MON  | USE  | FRA  | GBR  | GER  | HUN  | AUT  | ITA  | POR  | ESP  | MEX  | JPN  | AUS  | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Jonathan Palmer | 1 | Kesk. | DNS | 1 | 1 | 2 | 1 | 2 | 1 | 3 | 3 | 2 | Kesk. | 2 | 1 | 1 | 95 |
| 2 |  Philippe Streiff | 2 | 1 | 2 | Kesk. | Kesk. | 1 | Kesk. | 1 | 2 | Kesk. | 1 | 3 | 2 | 3 | 2 | Kesk. | 74 |
| 3 |  Philippe Alliot |  | 2 | 1 | Kesk. | Kesk. | Kesk. | Kesk. | 3 | Kesk. | 2 | Kesk. | Kesk. | 1 | 1 | Kesk. | Kesk. | 43 |
| 4 |  Ivan Capelli | DNS | Kesk. | Kesk. | 2 | Kesk. | Kesk. | Kesk. | Kesk. | 2 | 1 | 2 | 1 | 3 | Kesk. | Kesk. | Kesk. | 40 |
| 5 |  Pascal Fabre | 3 | 3 | 3 | 3 | 2 | 3 | 2 | Kesk. | 4 | NC | DNQ | DNQ | Kesk. | DNQ |  |  | 35 |
| 6 |  Roberto Moreno |  |  |  |  |  |  |  |  |  |  |  |  |  |  | Kesk. | 3 | 4 |
| 7 |  Yannick Dalmas |  |  |  |  |  |  |  |  |  |  |  |  |  | 4 | 3 | 2 | 0* |
| 8 |  Nicola Larini |  |  |  |  |  |  |  |  |  |  | DNQ |  | Kesk. |  |  |  | 0 |
| Sija | Kuljettaja | BRA  | SMR  | BEL  | MON  | USE  | FRA  | GBR  | GER  | HUN  | AUT  | ITA  | POR  | ESP  | MEX  | JPN  | AUS  | Pisteet |
*Lola ei ollut ilmoittanut Yannick Dalmasia MM-sarjaan, joten tämän Australian GP:sta saamaa kahta pistettä ei laskettu virallisiin tuloksiin.
MM-pisteet > Colin Chapman Trophy (vapaasti hengittävät moottorit)

| Sija | Valmistaja | Pisteet |
| --- | --- | --- |
| 1 |  Tyrrell-Ford | 169 |
| 2 |  Lola-Ford | 50 |
| 3 |  AGS-Ford | 41 |
| 4 |  March-Ford | 38 |
| 5 |  Coloni-Ford | 0 |
Formula 1 -kausi 1987
Brasilia |  San Marino |  Belgia |  Monaco |  Yhdysvallat |  Ranska |  Britannia 
  Saksa |  Unkari |  Itävalta |  Italia |  Portugali |  Espanja |   Meksiko |  Japani 
  Australia
Hämeenlinna Hope

Fluotone Hämeenlinna Hope 2005:ssä.
Hämeenlinna Hope on kristillinen nuorisotapahtuma, joka on järjestetty vuosina 2004, 2005, 2006, 2007 ja 2008. Hämeenlinnan torilla ja vuonna 2008 Linnanpuistossa järjestettyyn tapahtumaan on perinteisesti kuulunut musiikki- ja tanssiesityksiä, puheita, niin sanottuja todistuksia sekä rukoilua.
Hämeenlinna Hope 2006 -toritapahtuma järjestettiin syyskuussa 2006. Tapahtuman suunnittelusta ja järjestämisestä vastasi aiempien vuosien tapaan joukko kristittyjä nuoria tukenaan seurakuntien nuorisotyöntekijöitä. Taloudellisesti tapahtuman järjestämisen mahdollisti joukko hämeenlinnalaisia, kristillisiä seurakuntia.
Toritapahtuman lisäksi on Hämeenlinna Hope -nimikkeen alla on järjestetty myös nuorteniltoja hämeenlinnalaisissa seurakunnissa.
Irrlicht

Irrlicht on kolmiulotteisten tietokonepelien teossa apuna käytettävä grafiikkamoottori, joka on kirjoitetu C++:lla. Irrlicht on ilmainen ja toimii virallisesti Windowissa, Mac OS:ssa ja Linuxissa. Irrlichtin "kilpailija"selvennä on OGRE.
Irrlicht on vapaata ohjelmistoa zlib-lisenssin alaisena.
Aiheesta muualla

Wikimedia Commonsissa on kuvia tai muita tiedostoja aiheesta .
Irrlicht Engine
Hämeenlinna Huskies

| Hämeenlinna Huskies |
| --- | --- |

Seura
Perustettu:  2011
Lakkautettu:  2018
Kotikenttä:  Kaurialan kenttä
Kaupunki:  Hämeenlinna
Värit:                
Omistaja:  Hämeenlinna Huskies Ry
Puheenjohtaja:  Teemu Saarinen
Mitalit
SM-pronssi:  1 (2017)
Spagettimalja:  1 (2016)
Rautamalja:  1 (2014)
Infobox OKNimi-testi OK: 
Hämeenlinna Huskies oli amerikkalaiseen jalkapalloon erikoistunut urheiluseura. Huskiesin kotikenttä oli Hämeenlinnassa sijaitseva Kaurialan kenttä.
Hämeenlinna Huskiesin alaisuudessa oli myös cheerleading -jaosto. Hämeenlinna Huskies Cheerleaders, lyhennettynä HHC, joka kuului Suomen Cheerleading liittoon (SCL).
Huskiesin edustusjoukkue voitti II-divisioonan kaudella 2014 ja nousi kaudelle 2015 I-divisioonaan. Huskies voitti I-divisioonan kaudella 2016 ja nousi Vaahteraliigaan. Ensimmäisellään Vaahteraliigakaudellaan (2017) Huskies sijoittui kolmanneksi. Kauden 2018 kintaalla seuran miesten edustusjoukkueen yhdysvaltalainen päävalmentaja jätti tulematta Suomeen, jolloin osa pelaajista purki sopimuksensa. Tämän seurauksena Huskies luopui sarjapaikastaan.
Huskiesin naisten joukkue perustettiin vuonna 2013. Naisten toiminta loppui seuran velkojen vuoksi vuonna 2018.
Frail

| Frail |
| --- | --- |

Tiedot
Toiminnassa:  2002– 
Tyylilaji:  rock, vaihtoehtorock[lähde? ]
Kotipaikka:  Suomi, Jyväskylä
Laulukieli:  englanti
Jäsenet:  Tarmo Kellomäki, laulu, kitara   Joel Hekkala, kitara   Otto Kulhomäki, basso   Jussi Järvi, rummut  
Levy-yhtiö:  Oy Jiffel Music Ab  
Aiheesta muualla
frail.fi
Infobox OKNimi-testi OK: 
Frail on suomalainen rock-yhtye, joka julkaisi debyyttialbuminsa Pieces of Silence marraskuussa 2006.
Debyyttialbumin singlet "Pieces of Silence" ja "Brother" ovat päätyneet radiosoittoon muun muassa YleX:lle ja Yle X3M:lle. Yhtyeen ensimmäinen julkaisu on Frail EP vuodelta 2003.
Vuonna 2002 perustettu Frail on soittanut uransa varrella noin 100 keikkaa ja muuta esiintymistä. Suomen lisäksi yhtye on tehnyt klubi- ja festivaaliesiintymisiä myös Ruotsissa, Virossa, Puolassa, Italiassa ja Venäjällä.
Yhtyeen jäsenet ovat vuosien saatossa vaihtuneet useaan otteeseen. Tällä hetkellä ainoa alkuperäisjäsen bändissä on Tarmo Kellomäki.
Historia > 2002–2005

Frailin perustivat Tarmo Kellomäki ja Jukka Kriikkula vuonna 2002 ollessaan suorittamassa varusmiespalvelusta Suomen puolustusvoimissa tavoitteenaan perustaa amerikkalaisvaikutteinen englannin kielellä laulava pop-rock-yhtye. Armeijan jälkeen vuonna 2003 yhtyeen toiminta lähti varsinaisesti kunnolla käyntiin ja yhtyeeseen liittyivät Jani-Matti Korpela (rummut), Jani Muittari (kitara) ja Juha Kujala (basso). Yhtye soitti historiansa ensimmäisen keikkansa Jyväskylässä 21. helmikuuta 2003. Yhtye lukeutui tuolloin kristillisten yhtyeiden kategoriaan ja teki pääosan keikoistaan kristillisissä tapahtumissa. Frailin tavoitteena ei ole kuitenkaan ollut tehdä varsinaisesti julistavaa musiikkia.
Frail julkaisi ensimmäisen Frail EP -äänitteensä keväällä 2003, joka sisälsi kappaleet "Poor Man", "So-called Good Life", "Frail" ja "House". EP:n lisäksi Frail EP:llä ollut kappale "So-called Good Life" päätyi Triolan julkaisemalle kokoelmalevylle Käyntikortti 3.
Frail julkaisi myös promootiotarkoitukseen tarkoitetun äänitteen, joka sisälsi yhtyeen silloista uutta tuotantoa, kuten kappaleet "Deadly Innocent", "Come and Tell", "Empty Looks" ja "Desparate". Samaisella äänitteellä oli yhtyeen ensimmäinen musiikkivideo kappaleesta "Deadly Innocent".
Vuonna 2004 Frailin kokoonpanoon tuli muutoksia, kun Jussi Järvi (rummut) ja Kalle Kuusinen (basso) liittyivät bändiin. Samana vuonna Jani Muittari (kitara) lähti pois kokoonpanosta.
Frail äänitti ensimmäisen täysipitkän albuminsa keväällä 2005 ja saman vuoden lopussa se solmi levytyssopimuksen Jiffel Music Group kanssa.
Frail teki kesällä 2005 ensimmäisen Euroopan minikiertueen, joka sisälsi esiintymisiä musiikkifestivaaleilla Virossa, Ruotsissa ja Puolassa. Samaan aikaan bändiin liittyi uutena jäsenenä Lary Launonen
Historia > 2006–2008

Vuonna 2006 koki jäsenvaihdoksen, kun uudeksi basistiksi nimitettiin Juhana ”Junnu” Annala.
Vuonna 2006 Frailin julkaisi kaksi singleä ”Pieces of Silence” ja ”Brother” tulevalta debyyttialbumiltaan. Singlet päätyivät radiosoittoon YleX:lle ja Yle X3M:lle. "Pieces of Silence" -singlestä kuvattiin musiikkivideo ja video pyöri muun muassa MTV Finlandilla sekä useissa suomalaisissa musiikkiohjelmissa.
Frail oli edustettuna vuonna 2006 Midemin kansainvälisillä musiikkimarkkinoiden festivaaleilla Cannesissa merkittävimpien suomalaisten vientitaiteilijoiden joukossa.
Syksyllä 2006 ilmestyi Frailin debyyttialbumi Pieces of Silence ja albumi nousi Suomen viralliselle albumilistalle sijalle 21. Se pysyi TOP-40 myydyimmän albumin joukossa kaksi viikkoa. Levynjulkaisun yhteydessä Frailista julkaistiin useita haastatteluja suomalaisissa musiikkilehdissä ja Frail vieraili useissa radio- ja TV-ohjelmissa kuten Ylex X-ryhmä, Buusteri ja Kids Top 20.
Frail keikkaili vuonna 2006–2007 ahkerasti Suomessa toimien lämmittäjänä muun muassa Poets of The Fallille, Lovexille ja Bleakille. Kesällä 2006 Frail esiintyi Italiassa Rock on The Rock -festivaaleilla.
Vuonna 2008 Frail alkoi säveltää uutta materiaalia toiselle levylleen ja teki muutamia keikkoja.
Historia > 2009–2013

Frailin toiminta oli vuosina 2009–2011 minimaalista ja se teki harvakseltaan keikkoja. Joulukuussa 2009 yhtye esiintyi Venäjällä Pietarissa järjestetyssä musiikkitapahtumassa.
Vuonna 2012 Frail aloitti yhteistyön tuottaja Jonas Olssonin kanssa ja julkaisi kaksi singleä ”Lasting Love ja ”Last Time”. "Lasting Love" -kappaleesta tehtiin lisäksi musiikkivideo. Singleistä "Lasting Love" sai radiosoittoa muun muassa YleX:llä.
Vuonna 2013 Frailin laulaja Tarmo Kellomäki esiintyi artistivieraana YLE TV2:n Tartu mikkiin -musiikkiohjelmassa.
Historia > 2021–

Lähes vuosikymmenen hiljaiselon jälkeen Frail ilmoitti syksyllä 2021, että se alkaa työstää uutta albumiaan. Samalla yhtye ilmoitti uudesta kokoonpanostaan. Rumpali Jussi Järvi joutui jättämään yhtyeen huhtikuussa 2023 terveydellisten syiden vuoksi.
Tyyli

Frailin musiikkityyli on muuttunut vuosien saatossa. Yleisesti yhtyeen musiikkia leimaa vahva melodisuus ja tarttuvat kertosäkeet. Alun perin Frailin musiikki oli amerikkalaisvaikutteista pop-rockia, mutta ensimmäinen albumi Pieces of Silence yhdisteli elementtejä pääasiassa melodisesta nu metalista ja amerikkalaisesta alternative rockista. Joissain levyn kappaleissa on havaittavissa myös sävyjä goottirockista. Yhtye on tunnettu intensiivisestä ja energisestä lavaesiintymisestä.
Myöhemmässä tuotannossa Frail on siirtynyt vahvemmin modernin metalin suuntaan, säilyttäen kuitenkin vahvan melodisuuden sävellyksissä.
Jäsenet

Nykyinen kokoonpano:
Tarmo Kellomäki – laulu, kitara
Joel Hekkala – kitara
Otto Kulhomäki – basso
Entiset jäsenet:
Lari Launonen – kitara
Juhana Annala – basso
Jukka Kriikkula – koskettimet
Kalle Kuusinen – basso
Jani Muittari – kitara
Jani-Matti Korpela – rummut
Juha Kujala – basso
Jussi Järvi – rummut
Julkaisut > Studioalbumit ja EP:t

Frail EP (2003,  EP, omakustanne)
Pieces of Silence (2006,  Jiffel Music)
Stand by Me In the Storm (2023)
Julkaisut > Singlet

Pieces of Silence (2006,  single)
Brother (2006,  single)
Lasting Love (2012,  Jiffel Music)
This is The Last Time (2013, Jiffel Music)
Children of Depravity (2022)
Save a Life Tonight (2022)
Kiss Goodbye (2023)
Come Back to Me (2023)
Aiheesta muualla

Frailin kotisivut
Frailin Facebook-sivut
Alexander Adam Thesleff

Alexander Adam Thesleff (26. toukokuuta 1810 Pietari, Venäjän keisarikunta – 23. marraskuuta 1856 Viipuri) oli suomalainen kenraalimajuri ja lääninkuvernööri.
Kenraali Thesleff kuului viipurilaiseen Thesleffin kauppiassukuun. Hänen isänsä oli Haminan kadettikoulun johtaja, kenraalimajuri Peter Georg Thesleff, joka adoptoitiin vuonna 1824 veljensä, jalkaväenkenraali Alexander Amatus Thesleffin aatelissukuun. Thesleff kävi kadettikoulun vuosina 1825–1829 ja palveli sen jälkeen vänrikkinä Venäjän armeijan tykistössä. Vuonna 1831 hänet siirrettiin Henkikaartin yleisesikuntaan ja ylennettiin aliluutnantiksi. Hän osallistui tykistöupseerina Puolan kapinan kukistamiseen vuosina 1831–1832 ja kunnostautui Varsovan valtauksessa. Hän sai ylennyksen luutnantiksi 1832, alikapteeniksi 1836, kapteeniksi 1839, everstiksi 1844 ja kenraalimajuriksi 1847 palvellessaan eri tehtävissä Henkikaartissa. Marraskuussa 1847 Thesleff nimitettiin Mikkelin läänin kuvernööriksi, mistä hän siirtyi joulukuussa 1853 Viipurin läänin kuvernööriksi ja läänin alueella olleiden sotajoukkojen esikuntapäälliköksi. Vuodesta 1855 hän oli samalla myös Viipurin kaupungin sotilaskuvernöörinä, kunnes kuoli seuraavana vuonna vain 46-vuotiaana. Hän osallistui Oolannin sodan aikana vuonna 1855 Suomen rannikoiden puolustamiseen.
Thesleff omisti Liimatan kartanon Viipurin pitäjässä vuosina 1844–1848. Vuonna 1848 hän osti Antreassa sijainneen Kavantsaaren rälssitilan, joka säilyi pitkään hänen sukunsa omistuksessa. Liimatan kartanon omisti myöhemmin hänen veljensä, valtioneuvos Fredrik Wilhelm Thesleff. Thesleffin puoliso oli hänen serkkunsa, keisarillinen hovineiti Eugenie Amalia Thesleff. Heille syntyi kuusi lasta. Yksi lapsista oli juristi, hovioikeudenasessori ja valtiopäivämies Nikolai Thesleff. Thesleffin tytär Olga Maria Thesleff avioitui Viipurin lääninarkkitehti Berndt Ivar Aminoffin kanssa.
Ilona Koivisto

Ilona Koivisto 1950-luvulla.
Ilona Vappu Marjatta Koivisto-Ollikkala (7. elokuuta 1925 Helsinki – 31. elokuuta 2016 Helsinki) oli suomalainen oopperalaulaja, äänialaltaan sopraano.
Koivisto opiskeli Helmi Liukkosen, Manlio Marcantonin, Elbe Nissisen, Lea Piltin, Olavi Nybergin, Aulikki Rautawaaran sekä Clemens Glettenbergin johdolla. Ensikonserttinsa hän antoi 1949 Taneli Kuusiston säestyksellä ja jatkoi konserttilaulajattarena useilla omilla konserteilla.
Ilona Koivisto debytoi Suomalaisessa Oopperassa La Bohèmen Miminä 1949. Tätä seurasi vierailu Toscana 1953, jonka jälkeen hän sai kiinnityksen Suomen Kansallisoopperan solistikuntaan ja oli yksi sen käytetyimpiä voimia koko kiinnityksensä ajan 1953–1975. Hänen keskeisiä roolejaan olivat muun muassa Desdemona (Otello), Violetta (La Traviata), Madame Butterfly, Manon, Tatjana (Jevgeni Onegin), Lisa (Patarouva), Melisande (Pelléas ja Mélisande), Venus (Tannhäuser), Kreivitär (Figaron häät), Donna Elvira (Don Giovanni), Fiordiligi (Così fan tutte) sekä diivapääosat opereteissa Viktorian husaari, Mustalaisruhtinatar, Kerjäläisylioppilas ja Hymyn maa.
Ilona Koivisto vieraili Tukholman, Oslon, Bergenin, Berliinin ja Budapestin oopperoissa ja konsertoi lisäksi Roomassa, Münchenissä ja Wienissä.
Ilona Koivistolle myönnettiin Pro Finlandia -mitali 1967.
Levytyksiä

Ilona Koivisto: Muistathan kai... Operettilauluja ja -duettoja 1958-1970. Finlandia Classics FINCLA 22 (2019).
A/D-muunnin

Esimerkiksi modeemi suorittaa D/A ja A/D operaatiot.
A/D-muunnin eli analogia-digitaalimuunnin (engl. analog-to-digital converter, ADC) on elektroniikassa laite, joka muuntaa jatkuvan analogisen signaalin – esimerkiksi jännitteen – arvoja digitaalisiksi lukuarvoiksi. (D/A-muunnin eli digitaali-analogiamuunnin suorittaa päinvastaisen operaation.)
Digitaalisessa muodossa signaalia voidaan käsitellä monin tavoin tietokoneella tai signaalien käsittelyyn suunnitellulla erityisellä digitaalisella signaaliprosessorilla.  A/D muuntimia käytetään esimerkiksi matkapuhelimissa, digitaalisissa tallennusvälineissä ja mittalaitteissa.
A/D-muuntimen ominaisuuksia > Erottelukyky

A/D-muuntimen erottelukyky eli resoluutio kertoo kuinka monella numerolla tai bitillä muunnin muuntaa analogisen signaalin digitaaliseksi arvoksi. Ominaisuutta voidaan kutsua myös näytteenottosyvyydeksi.   Esimerkiksi 8-bittisen muuntimen resoluutio on 256, sillä 28 = 256 – eli kahdeksan bitin avulla voidaan esittää 256 eri arvoa.
A/D-muuntimen ominaisuuksia > Muunnosnopeus

Näytteenottotaajuus kertoo kuinka usein muunnos tehdään eli kuinka monta näytettä signaalista otetaan yhdessä sekunnissa.  A/D muuntimen suurin näytteenottotaajuus riippuu siitä mikä on yhteen muunnokseen tarvittava aika. 
Nyquistin teoreeman mukaan digitoitavasta signaalista täytyy ottaa näytteitä vähintään kaksi kertaa niin suurella taajuudella kuin korkein taajuus, joka halutaan tallennettavaksi.
Esimerkiksi ISDN-järjestelmässä käytetyssä pulssikoodimodulaatiossa puhekanavalla voidaan välittää äänitaajuuksia aina 4 kHz saakka, mikä merkitsee, että näytteenottotaajuuden pitää olla 8 kHz. Jokainen ääninäyte muunnetaan 8-bittiseksi arvoksi, mistä näytteenottotaajuuden perusteella voidaan laskea ISDN-peruskanavan siirtonopeus 8 bit * 8 kHz = 64 kbit/s.
A/D-muuntimen ominaisuuksia > Muunnosaika

Signaalin mittaamiseen ja muuntamiseen kuluu käytännön komponenteilla hieman aikaa. Jotta mittaus olisi mahdollisimman luotettava, täytyy mitattavan suureen pysyä vakiona mittauksen ajan. A/D-muuntimessa tämä tapahtuu näytteenotto- ja pitopiirin avulla.
Tyypit

Useimmat A/D-muuntimet ovat lineaarisia, mikä tarkoittaa niiden muunnoksen tuloksen olevan suoraan verrannollinen muunnettavan signaalin voimakkuuteen. On olemassa myös logaritmisia muuntimia.
Imsu

Imsu oli varhainen hallitsija Assyrian valtakunnan alkuvaiheessa. Hänet on listattu seitsemäntenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Imsua edelsi Mandaru, ja häntä seurasi Harsu. Tällä hetkellä ei ole muuta tietoa Imsun hallituskaudesta.
Käännös suomeksi
Alain de Boismenu

Kunnianarvoisa Alain-Marie Guynot de Boismenu (27. joulukuuta 1870 Saint-Malo, Ille-et-Vilaine, Ranska – 5. marraskuuta 1953 Kubuna, Central, Papua-Uusi-Guinea) oli pappi, järjestön Missionaries of the Sacred Heart of Jesus jäsen, järjestön Handmaids of the Lord perustaja ja Papuaasian apostolinen vikaari. Hän eli seuraavien 6 paavien hallintokausien aikana: autuas Pius IX (1846–1878), Leo XIII (1878–1903), pyhä Pius X (1903–1914), Benedictus XV (1914–1922), Pius XI (1922–1939) ja Pius XII (1939–1958). Paavi Franciscus julisti hänet kunnianarvoisaksi 15. huhtikuuta 2014.
Alain de Changy

| Alain de Changy> Henkilötiedot |
| --- | --- |
Kansalaisuus:   Belgia
Formula 1 -ura
Aktiivivuodet:  1959
Talli(t):  ENB
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon Grand Prix 1959
Viimeinen kilpailu:  Monacon Grand Prix 1959
Alain Carpentier de Changy (5. helmikuuta 1922 Bryssel – 5. elokuuta 1994 Etterbeek) oli belgialainen F1-kuljettaja. Hän osallistui yhteen F1-osakilpailuun kaudella 1959, Monacon GP:hen. Hän kuitenkin karsiutui, eikä päässyt starttaamaan kilpailuun.
Ah Via Musicom

| Ah Via Musicom Eric Johnson |
| --- | --- | --- |

Studioalbumin tiedot
 Äänitetty : Maaliskuu 1988 - Kesäkuu 1989, Austin`s Riverside Sound, Saucer One Studio, Arlyn Studios ja Studio Seven
 Julkaistu: Helmikuussa 1990
 Tuottaja(t): Eric Johnson
 Tyylilaji: Instrumentaalirock Rock
 Kesto: 40.49
 Levy-yhtiö: Capitol Records
Eric Johnson:in muut julkaisut
| Tones 1986 | Ah Via Musicom 1990 | Venus Isle 1996 |
Ah Via Musicom on yhdysvaltalaisen kitaristi Eric Johnsonin vuonna 1990 julkaistu albumi.
Albumin kappale "Cliffs of Dover" voitti vuonna 1992 Grammy-palkintogaalassa Best Rock Instrumental Performance-sarjan (suom. Paras instrumentaalirock-kappale).
Kappaleet

"Ah Via Musicom" – 2:04
"Cliffs of Dover" – 4:10
"Desert Rose" – 4:55
"High Landrons" – 5:46
"Steve's Boogie" – 1:51
"Trademark" – 4:45
"Nothing Can Keep Me from You" – 4:23
"Song for George" – 1:47
"Righteous" – 3:27
"Forty Mile Town" – 4:13
"East Wes" – 3:28
Kokoonpano

Eric Johnson - kitarat, laulu, piano, sitar ja pedal steel-kitara
Roscoe Beck - basso
Kyle Brock - basso
Reggie Witty - basso
Steve Barber - koskettimet
Tommy Taylor - rummut ja perkussio
Paul Bissell - perkussio
James Fenner - perkussio
Jody Lazo - taustalaulu
Stephen Hennig - kitara "Steve's Boogie"-kappaleessa
Wee Willie - huuliharppu
Imphal

| Imphal |
| --- | --- |

 Imphal
 Koordinaatit: 24.82°N, 93.95°E 
Valtio:  Intia
Osavaltio:  Manipur
Piirikunta:  Itä-Imphal, Länsi-Imphal
Väkiluku (2011):  277 196
Infobox OKVirheellinen NIMI-arvo: 
Imphal (bengaliksi ইম্ফল) on Intian Manipurin osavaltion pääkaupunki. Vuonna 2011 siellä oli 277 196 asukasta, joista useimmat puhuvat manipuria.
Se sijaitsee Manipur-joen laaksossa 760 metrin korkeudessa, kahteentuhanteen metriin kurottavien vuorten ympäröimänä.
Toisessa maailmansodassa vuonna 1944 kaupungissa käytiin taisteluita japanilaisten ja liittoutuneiden välillä. Japanilaiset lyötiin, ja tällä oli yhdessä Kohiman taistelun kanssa ratkaiseva merkitys Burman kohtaloa ratkaistaessa.
Aiheesta muualla

Kuvia tai muita tiedostoja aiheesta Imphal Wikimedia Commonsissa
Imre Ungár

Imre Ungár
Imre Ungár (23. tammikuuta 1909 Budapest – 1972 Budapest) oli unkarilainen pianisti.
Ungár sokeutui 3-vuotiaana. Hänen opettajiinsa kuului Franz Lisztin johdolla opiskellut István Thomán. Ungár voitti 16-vuotiaana nuorten lahjakkuuksien kilpailun ja alkoi tämän menestyksen konsertoida Unkarissa sekä naapurimaissa. Vuonna 1932 Ungár osallistui Varsovan kansainväliseen Frédéric Chopin -pianokilpailuun, jossa saavutti Alexander Uninskyn kanssa jaetun toisen sijan. Tämän jälkeen hän piti useita konsertteja Varsovassa ja oli seuraavina vuosina sekä toisen maailmansodan jälkeen usein Puolassa vierailijana. Toisen maailmansodan varhaisina vuosina Ungár asui Alankomaissa. Hän palasi Budapestiin vuonna 1943. Sodan jälkeen Ungár opetti Franz Lisztin musiikkiakatemiassa. Hänen johdollaan opiskelleisiin kuului Tadeusz Żmudziński.
Ungárin ohjelmisto ulottui Johann Sebastian Bachista modernismiin. Ohjelmistossa olivat edustettuina muiden muassa Frédéric Chopin, Joseph Haydn, Ludwig van Beethoven, Johannes Brahms, Robert Schumann, Franz Schubert, Franz Liszt, Béla Bartók ja Zoltán Kodály. Kapellimestareita, joiden johdolla Ungár esiintyi, olivat muiden muassa Otto Klemperer, Carl Schuricht, Dimitri Mitropoulos, Willem Mengelberg, Jan Krenz ja Witold Rowicki.
Pianistina Ungár huomioitiin voimallisesta ilmaisustaan. Hänen temponsa olivat usein vakiintuneita hitaampia, hän käytti paljon rubatoa ja hyödynsi huomattavasti pedaaleja.
Ionikanavan salpaaja

Kanavasalpaaja on biologinen mekanismi, jossa tiettyä molekyyliä käytetään estämään ionikanavien avautumista fysiologisen vasteen tuottamiseksi solussa. Kanavien salpaus tapahtuu erityyppisten molekyylien, kuten kationien, anionien, aminohappojen ja muiden kemikaalien avulla. Nämä salpaajat toimivat ionikanavan antagonisteina ja estävät vasteen, jonka kanavan avaaminen normaalisti tuottaa.
Ahaa-elämys

Ahaa-elämys on hahmopsykologian piirissä syntynyt käsite, jolla kuvataan äkillistä oivallusta esimerkiksi ongelmanratkaisun yhteydessä. Käsitteen loi alkujaan saksalainen psykologi Karl Bühler, joka tutki 1900-luvun alussa ajattelumalleja.
Ilmiöstä käytetään usein myös nimitystä Heureka. Sarjakuvissa vastaavaa oivallusta edustaa hahmon pään päälle syttyvä hehkulamppu.
Kirjallisuutta

Bühler, K. (1907). Tatsachen und Probleme zu einer Psychologie der Denkvorgänge. Über Gedanken. Archiv für Psychologie, 9, 297-365.
Aiheesta muualla

Thorsten Trippel: Differenzierung von Aha-Erlebnis, Flow-Erlebnis und ästhetischer Erfahrung
Härkölampi (Laukaa)

| Härkölampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°26′49″N, 25°57′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saraaveden alue (14.32)
Laskuoja:  oja Saraaveteen 
Järvinumero:  14.321.1.003
Mittaustietoja
Pinnankorkeus:  93,7 m  
Pituus:  240 m  
Leveys:  130 m  
Rantaviiva:  0,556 km  
Pinta-ala:  1,912 ha  
Saaria:  ei saaria 
 fiHärkölampi 
Härkölampi  on Keski-Suomessa Laukaassa Ränssintaipaleen lähellä sijaitseva lampi.
Maantietoa

Lammen pinta-ala on 1,9 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Saraaveden alueella (14.32), jonka Saraaveden lähialueeseen (14.321) se kuuluu. Lammen vedenpinnan korkeus on 93,7 metriä mpy.